TEHRAN: Sunday te officials khan koishe ki Iran te floods hoikena 76 jun murishe aro komti Hoilebi $2.2 billion nishena saaman khan biya hoikena ase.Aro bi floods khan hobole laga khobor janaikena ase .
Khuzestan province flood te 5 jun aro ek jun Ilam province te mura pichede etia death tool toh 76 punchise March 19 para .Etu khobor toh coroner's office para online te dishe .
Etu duita south western province toh latest ase flood pora biya huwa toh bishibak desh laga northeast part phaleh hi affect hoi thakeh .Etu huwa para thousands nishena manu khan cities aro villages khan olaijai.
Officials khan para arobi flood laga hosiyar janaidikena ase Iran laga east phaleh .Aro paani khan bi bishi giribo nishena ase .floods para homes, roads, infrastructure aro agriculture khan sob biya kuridishe .
IRNA news agency kuwa hisaab te Interior Minister Abdolreza Rahmani-Fazli para parliament ke koishe "Desh laga twenty five provinces aro komti Hoilebi 4400 bosti khan floods para dukh paishe.
Tai aro koishe damages khan huwa toh 300 aro 350 trillion rials majhotte – $2.2 aro $2.6 billion majhotte hoishe.
Transport minister Mohammad Eslami lawmakers ke koishe"725 bridges khan toh bishi biya para khotom hoishe ".
ISNA news agency laga semi officials laga hisaab te Sahar Tajbakhsh koishe "Etu floods khan huwa toh climate change aro global warming nimete huwa ase ".
Islamic republic khan osor desh khan para aid khan paishe aro etu logote France khan para bi Saturday din te 210 tents aro 114 pumps dishe .